**ЗАПИСНИК**

**СА ДРУГОГ САСТАНКА ПРЕГОВАРАЧКЕ ГРУПЕ 5– ЈАВНЕ НАБАВКЕ**

**Састанак је одржан 21. фебруара 2014. године, са почетком у 10,00 часова, у просторијама Канцеларије за европске интеграције.**

**Састанку су присуствовали:**

1. др Предраг Јовановић, директор Управе за јавне набавке – председник Преговарачке групе за Поглавље 5 – Јавне набавке
2. Далиборка Срећков, виши саветник у Управи за јавне набавке – заменик председника Преговарачке групе
3. Борисав Кнежевић, виши саветник у Управи за јавне набавке – секретар Преговарачке групе
4. Оливера Рајковић, виши саветник у Управи за јавне набавке – заменик секретара Преговарачке групе.

Састанку су присуствовали чланови Преговарачке групе:

1. Радулка Урошевић, врховни државни ревизор Сектора за ревизију организација обавезног социјалног осигурања, Државна ревизорска институција
2. Саша Варинац, председник Републичке комисије за заштиту права у поступцима јавних набавки
3. Александра Литричин, начелник Одељења за аналитику, односе са јавношћу и сарадњу са државним органима и другим институцијама, Републичка комисија за заштиту права у поступцима јавних набавки
4. Катарина Мујановић, Министарство природних ресурса, рударства и просторног планирања
5. Јасмина Благојевић, главни инспектор, Министарство унутрашњих послова
6. Славенка Мијушковић, начелник одељења, Министарство спољне и унутрашње трговине и телекомуникација
7. Славица Јоковић, самостални саветник, Привредна комора Србије
8. Бранко Мићовић, начелник, Министарство одбране
9. Јелена Стојановић, Канцеларија за европске интеграције
10. Данијела Бојовић, руководилац Групе за развој система јавних набавки
11. Светлана Ражић, руковидилац Групе за праћење, контролу и надзор поступака јавних набавки
12. Данијела Бокан, помићник директора Управе за јавне набавке
13. Филип Владисављевић, секретар Републичке комисије за заштиту права у поступцима јавних набавки
14. Весна Сарић, Министарство енергетике, развоја и заштите животне средине
15. Јасмина Костић, Министарство спољне и унутрашње трговине и телекомуникација
16. Снежана Зубић Петровић Министарство спољне и унутрашње трговине и телекомуникација
17. Хана Хукић, члан Републичке комисије за заштиту права у поступцима јавних набавки
18. Весна Станковић, члан Републичке комисије за заштиту права у поступцима јавних набавки
19. Бранимир Благојевић, Народна банка Србије
20. Александра Вучетић, Министарство привреде

Састанку је такође присуствовала:

1. Јелена Даниловић, Кабинет шефа Преговарачког тима гђе Тање Мишчевић

**Састанку нису присуствовали** представници Министарства рада, запошљавања и социјалне политике, иако је ово министарство именовало своје представнике у Преговарачкој групи. Није присуствовао представник Министарства финансија, члан Преговарачке групе.

**ДНЕВНИ РЕД:**

1. Уводна реч
2. Припреме за експланаторни скрининг
3. Разматрање предложених известилаца по подгрупама
4. Радионица, 24-25. фебруар 2014. године – припрема за скрининг
5. Разно

**1. Уводна реч**

Уводну реч дао је др Предраг Јовановић, председник Преговарачке групе за Поглавље 5, који је упознао присутне са дневним редом и назначио:

* да је припремљен прелиминарни предлог чланова подгрупа, с тим да се остали чланови могу и накнадно прикључити, али да је у овом тренутку потребно одредити известиоце подгрупа
* да је неопходна припрема за експланаторни скрининг који је за Поглавље 5. планиран за 21. март 2014. године

**2. Припреме за експланаторни скрининг**

Г. Јовановић и Јелена Стојановић из Канцеларије за европске интеграције су детаљно информисали присутне о наредним корацима у вези са експланаторним скринингом, који треба да се одржи 21. марта у Бриселу, и то:

* 24. и 25. фебруара у Београду, у просторијама Канцеларије за европске интеграције, уз подршку GIZ-а, одржава се радионица за известиоце и све чланове Преговарачке групе за Поглавље 5. Циљ радионице је да се чланови Преговарачке групе припреме за скрининг, да стекну знање о неопходним корацима током скрининга, да стекну способност да попуне скрининг листе на одговарајући начин, као и да припреме релевантне презентације за билатерални скрининг. На радионици ће говорити консултанткиња Маја Кушт, која је учествовала у процесу преговарања Републике Хрватске;
* да је најкасније до 17.03.2014. године неопходно да српска делегација достави питања за Европску комисију, која ће бити предмет експланаторног скрининга. С тим у вези назначено је следеће:

- да питања морају бити одобрена од председника Преговарачке групе

- да је, због координације и усаглашености деловања српске делегације у Бриселу, питања неопходно прво разрешити унутар Преговарачке групе – да се не постављају питања ЕК на која већ постоје одговори унутар Преговарачке групе

- уколико се поставља додатно питање ЕК на експланаторном скринингу, неопходна је претходна консултација са председником Преговарачке групе

- да се питања за ЕК, Канцеларији за европске интеграције доставе најкасније до 14.03.2014. године, како би се иста размотрила и добила сагласност од шефа Преговарачког тима;

* да чланови Преговарачке групе доставе Управи за јавне набавке информацију о томе ко путује на експланаторни скрининг, најкасније 7 дана раније, како би сви представници делегације били обухваћени једном Стручно-политичком платформом, а постављена лица Закључком Владе РС;
* да свака институција сноси трошкове пута за своје представнике у Бриселу, док се у Стручно-политичку платформу уносе и процењени трошкови путовања;
* Такође, Канцеларије за цивилно друштво Владе Србије ће, заједно са Управом за јавне набавке организовати веб - пренос експланаторног и билатералног скрининга за сва заинтересована лица у државној администрацији, као и за представнике грађанског друштва.
* да се непосредно после састанка прави записник у Бриселу – сачињавању записника присуствују председник и секретар Преговарачке групе, представник Канцеларије за европске интеграције, представник Мисије Републике Србије при ЕУ

Јелена Стојановић из Канцеларије за европске интеграције је назначила следеће информације у вези са **билатералним скринингом**, који треба да се одржи 13. маја у Бриселу:

* да се презентације за билатерални скрининг достављају на енглеском језику, али је препорука да се доставе и на српском због преводилаца
* да пратећа документа (документа која се наводе у презентацијама) морају бити достављена ЕК на енглеском, у прилогу презентације

**3. Разматрање предложених известилаца по подгрупама**

Размотрен је прелиминарни предлог известилаца и чланова подгрупа. Договорено је да одреде заменици за известиоце, што је од значаја за обављање послова који очекују преговарачку групу. Такође, дати су и предлози које би друге чланове требало укључити у подгрупе.На крају дискусије дошло се до следећих закључака и предлога:

1. Подгрупа 1: Класични сектор - известилац Далиборка Срећков, Управа за јавне набавке

- да се у подгрупу укључи и Ристивоје Ђокић из Републичке комисије за заштиту права у поступцима јавних набавки (у даљем тексту: Републичка комисија)

1. Подгрупа 2: Сектор јавних предузећа („utility sector“) – известилац Данијела Бојовић, Управа за јавне набавке

- да би у подгрупу било од значаја укључити и представнике из области саобраћаја и водопривреде (представници Министарства енергетике, развоја и заштите животне средине су одређени као чланови), као и друге представнике Републичке комисије

1. Подгрупа 3: Концесије и ЈПП – известилац Хана Хукић, Републичка комисија

- да се у подгрупу укључи и Биљана Обрадовић из Републичког секретаријата за законодавство

1. Подгрупа 4: Набавке у области одбране – известилац Бранимир Благојевић, Народна банка Србије

- да се у подгрупу укључе и представници Министарства спољних послова и Безбедносно – информативне агенције

1. Подгрупа 5: Е-набавке – известилац Данијела Бокан, Управа за јавне набавке

- да се у подгрупу укључе и представници Министарства спољне и унутрашње трговине и телекомуникација

1. Подгрупа 6: Општи речник набавки, стандардни обрасци за објаву – известилац Данијела Бокан, Управа за јавне набавке
2. Подгрупа 7: Социјално одговорне набавке, „зелене набавке“, МСП и иновације – известилац Светлана Ражић, Управа за јавне набавке

- да се у подгрупу укључе и представници Министарства здравља, Републичког фонда за здравствено осигурање, као и из Управе за заједничке послове републичких органа, имајући у виду да су задужени за спровођење централизованих јавних набавки.

1. Подгрупа 8: Заштита права понуђача - известилац Саша Варинац, Републичка комисија

- да се прошири састав подгрупе

1. Подгрупа 9: Међународни аспекти јавних набавки – известилац Снежана Зубић-Петровић, Министарство спољне и унутрашње трговине и телекомуникација

- да се у подгрупу укључе и чланови радне групе за преговоре са WTO

1. Подгрупа 10: Принципи јавних набавки, општа разматрања – известилац Предраг Јовановић, Управа за јавне набавке

**4. Радионица, 24 и 25. фебруар 2014. године – припрема за скрининг**

Г. Кнежевић је упознао присутне о томе да ће припремни део радионице за председника и заменика председника Преговарачке групе, секретара и заменика секретара Преговарачке групе, као и за известиоце и заменике известилаца почети у понедељак 24. фебруара у 9 часова и трајати до 12 часова. Од 13 часова почиње други део радионице који је намењен свим учесницима Преговарачке групе, укључујући ту и све чланове.

**5. Разно**

Присутни су обавештени:

1. да се Управа за јавне набавке обратила за мишљење Министарству правде и државне управе о томе ко је задужен за тематску област „Концесије и ЈПП“, као и да је добијен одговор да је, у вези разјашњења надлежности, потребно обратити се Генералном секретару Владе РС, што је и учињено
2. да је на предлог чланова Преговарачке групе на сајту Управе за јавне набавке ([www.ujn.gov.rs](http://www.ujn.gov.rs)), отворен подсајт „Преговори са ЕУ, Поглавље 5 – Јавне набавке“, на коме ће бити објављиване информације о активностима, као и акти који се тичу преговора.

**Састанак је завршен у 11,00.**

**У Београду, 21. фебруара 2014. године**

|  |
| --- |
| **ЗАПИСНИК САЧИНИО:**Борисав Кнежевић, секретар ПГ 5 |

**САГЛАСНА:**

Далиборка Срећков, заменик председника ПГ 5

**ОДОБРИО:**

др Предраг Јовановић, председник ПГ 5